joelniklaus/EU_Wikipedias huggingface dataset:
Pukkila (täsmennyssivu)

Pukkila voi tarkoittaa seuraavia:

paikkoja
 Pukkila, kunta Itä-Uudellamaalla
 Pukkila, kylä Salossa
 Pukkila, Kauhajoen kaupunginosa
 Pukkila, kylä Kauhavalla
 Pukkila, rautakautinen polttokalmisto Isossakyrössä
 Villa Pukkila, huvila Oulun Hietasaaressa

henkilöitä
 Eino Pukkila (1905–1989), sotakirjailija
 Hanna Pukkila, tietokirjailija ja kustannustoimittaja
 Jaakko Pukkila ("Pukkilan Jaska", s. 1831), puukkojunkkari
 Jorma Pukkila (1924–1998), laulaja, kuoronjohtaja ja musiikkipedagogi
 Juha Pukkila (s. 2001), jääkiekkoilija
 Jussi Pukkila (1883–1939), kirjailija
 Kirsi Pukkila (s. 1976), ringettepelaaja
 Miisa Rotola-Pukkila, "Miisas" (s. 1995), videobloginpitäjä ja viihdetaiteilija
 Tarmo Pukkila (s. 1946), sosiaali- ja terveysministeriön ylijohtaja
 Tuula Pukkila (s. 1943), animaattori

muita merkityksiä
 Pukkila Oy Ab, keraamisia laattoja valmistava yritys

Luettelot henkilöistä sukunimen mukaan
Joulukirkko

Joulukirkko on jouluna järjestettävä jumalanpalvelus, joita on useampia erilaisia. Jouluaattona käydään kuuntelemassa kirkossa jouluevankeliumi. Aaton ja joulupäivän välisenä yönä järjestetään jouluyön messu ja varsinainen juhlakirkko on varhain joulupäivän aamulla. Myös monissa kouluissa ohjelmaan kuuluu joulukirkko.

Suomessa 

Suomessa luterilaisen kirkkovuoden pyhistä jouluaatto on suosituin ja monille joulukirkko on ainoa vuoden aikana vierailtava jumalanpalvelus. Kirkossa käynti on kuitenkin vähentynyt. Joulukirkkojen kävijämäärä laski Suomessa 2000-luvun alusta kymmenessä vuodessa 28 prosenttia. Suomessa kehitys on menossa samaan suuntaan kuin läntisessä maailmassa ja Ruotsissa sama ilmiö on alkanut näkyä jo aiemmin ja voimakkaammin.

Katso myös 
 Kauneimmat joululaulut
 Suomen joulukirkkojen pakokauhut

Lähteet

Aiheesta muualla
 Ruotsin opetusvirasto: Joulukirkossa ei saa harjoittaa uskontoa . Iltasanomat.
 Joulukirkko houkuttelee puolta miljoonaa kävijää. Suomen evankelis-luterilainen kirkko.
 Joulukirkko. Joulu.info.
 Matkalla joulukirkkoon. Vantaan Lauri.
 Joulukirkko. Tunturisuden joulusivut.

Uskonnollinen joulu
Dark Aureoles Gathering


Dark Aureoles Gathering on suomalaisen black metal -yhtyeen Darkwoods My Betrothedin kokoelma-albumi. Se on julkaistu vuonna 2000 levymerkillä Cryonics Records.

Albumi sisältää yhtyeen Virgin Cunt -nimellä julkaistut kaksi varhaista demoa, Dark Aureoles Gathering vuodelta 1994 sekä Reborn in the Promethean Flame vuodelta 1993.

Kappaleet

Dark Aureolas Gathering

Reborn in the Promethean Flame

Aiheesta muualla 
 

Vuoden 2000 kokoelma-albumit
Darkwoods My Betrothedin albumit
Silent Lucidity

”Silent Lucidity” on yhdysvaltalaisen Queensrÿche-yhtyeen kappale ja single vuoden 1990 Empire-albumilta. Kappaleen sävelsi ja sanoitti kitaristi Chris DeGarmo. Se oli ”Empire”- ja ”Best I Can” -kappaleiden jälkeen kolmas albumilta julkaistusta kuudesta singlestä.

Kappaleen sanoitukset käsittelevät selkounia. Yhtyeen lisäksi kappaleessa kuullaan jousisoittimia, jotka sovitti Michael Kamen.

Kappale sijoittui Yhdysvalloissa ensimmäiseksi Billboardin Hot Mainstream Rock Tracks -listalla ja yhdeksänneksi Hot 100 -listalla, ja se on Queensrÿchen ainoa Hot 100 -listalle päässyt kappale.

Säveltäjä-sanoittaja DeGarmo voitti kappaleesta BMI-palkinnon. Syyskuun 1991 MTV Video Music Awardsissa kappaleen musiikkivideo voitti katsojakilpailun. Se oli ehdolla myös neljässä muussa kategoriassa, muun muassa parhaaksi musiikkivideoksi. Helmikuun 1992 Grammy Awardsissa kappale oli ehdolla kategorioissa paras rock-kappale ja paras duon tai yhtyeen rock-lauluesitys. Queensrÿche esitti kappaleen sekä MTV- että Grammy-palkintoseremonioissa Kamenin johtaman orkesterin kanssa. Yhtye esitti kappaleen myös MTV Unplugged -ohjelmassa huhtikuussa 1992.

Kappaleet 

Singlestä julkaistiin useita eri versioita vaihtelevalla kappalelistalla. Euroopassa julkaistun 12 tuuman vinyylin ja CD:n kappalelista oli seuraava:

 Silent Lucidity
 The Mission (Live)
 Eyes of a Stranger (Live)

Livekappaleet äänitettiin Lontoon Hammersmith Odeonissa 14.–15. marraskuuta 1990.

Listasijoitukset

Lähteet 

Queensrÿche
Vuoden 1990 kappaleet
Yhdysvaltalaiset rockkappaleet
Aune Äyräpää

Aune Äyräpää (9. tammikuuta 1898 Helsinki – 8. heinäkuuta 1981) oli suomalainen taidemaalari.

Hän sai päästötodistuksen Taideyhdistyksen piirustuskoulusta vuonna 1916, ja opiskeli sen jälkeen kaksi vuotta Taideteollisuuskorkeakoulussa. Myöhemmin hän opiskeli Ranskan taidekouluissa, muun muassa Pariisin maalausakatemiassa. Hän oli myös tekstiilitaiteilija ja suunnitteli ryijyjä.

Äyräpään vanhemmat olivat Matti Äyräpää ja hänen puolisonsa Hilda o.s. Ingman.

Lähteet

Aiheesta muualla 

 

Suomalaiset taidemaalarit
Suomalaiset tekstiilitaiteilijat
Vuonna 1898 syntyneet
Vuonna 1981 kuolleet
Children of Bodom (single)

Children of Bodom on kolmen suomalaisen metalliyhtyeen Children of Bodomin, Wizzardin sekä Cryhavocin split-single. Se julkaistiin vuonna 1998 levymerkillä Spinefarm Records.

Single on kaikille kolmelle sillä esiintyvälle yhtyeelle ensimmäinen julkaisu, joka on tehty levytyssopimuksen kanssa.

Singleä myytiin kultalevyyn oikeuttaneet yli 5 000 kappaletta, ja se vietti kahdeksan viikkoa Suomen singlelistan ykköspaikalla.

Kappaleet 
Children of Bodom

Cryhavoc

Wizzard

Lähteet

Aiheesta muualla 
 

Vuoden 1997 split-albumit
Children of Bodomin kappaleet
Cryhavocin albumit
Wizzardin albumit
Vuoden 1997 kappaleet
Wilhelm Fagerlund

Lars Wilhelm Fagerlund (1852–1939) oli suomalainen lääkäri ja maaherra. Hän väitteli 1886 lääketieteen ja kirurgian tohtoriksi, oli Helsingin yliopiston oikeuslääketieteen dosentti 1889–1897, Ahvenanmaan Godbyn piirilääkäri 1897–1907, lääkintöneuvos 1907–1914, Ahvenanmaan maaherra 1922–1937.

Lähteet

Aiheesta muualla
Fagerlund, Lars Wilhelm
Uppslagsverket Finland
Åländska personhistorier

Suomalaiset lääkärit
Ahvenanmaan maaherrat
Vuonna 1852 syntyneet
Vuonna 1939 kuolleet
Metal Forever Vol. 1

Metal Forever Vol. 1 on metalliyhtyeiden Wizzardin ja Sacred Steelin split-single. Se on julkaistu vuonna 2003 levymerkillä MDD. Singlestä on julkaistu rajoitettu 1000 kappaleen painos.

Kappaleet 
Sacred Steel

Wizzard

Kokoonpano 
Wizzard
 Cy Ghul – rummut
 Daniel Reiß – soolokitara
 Teemu Kautonen – basso, laulu
 Johnny – rytmikitara

Lähteet

Aiheesta muualla 
 

Vuoden 2003 split-albumit
Wizzardin albumit
Tormentor (EP)

Tormentor on suomalaisen metalliyhtyeen Wizzardin EP-levy. Se on julkaistu vuonna 2000 levymerkillä Gutter Records.

Kappaleet

Kokoonpano 
 Teemu Kautonen – laulu, kitara
 Wilska Torquemada – kitara, kosketinsoitin
 JeeJee – basso
 Thypsy – rummut

Aiheesta muualla 
 

Vuoden 2000 EP:t
Wizzardin albumit
Falkenberg (täsmennyssivu)

Falkenberg tarkoittaa seuraavia:

 Falkenbergin kunta, kunta Ruotsissa
 Falkenberg, kunnan keskustaajama

Sukunimi
 Aksel Falkenberg (1890-1959), suomalainen jääkärieverstiluutnantti ja maanviljelijä
 Carl Falkenberg (1644-1697), sotilas, Viipurin ja Savonlinnan läänin maaherra
 Dietrich von Falkenberg (1585-1631), saksalaissyntyinen Ruotsin armeijan palveluksessa ollut sotilas 
 Gabriel Falkenberg af Sandemar (1646-1714), Turun akatemian kansleri, Turun hovioikeuden presidentti
 Johan Gottfrid von Falkenberg (1626-1674), suomalainen majuri ja valtiopäivämies.
 Melker von Falkenberg (1597-1651), Liivinmaalta lähtöisin ollut ruotsalainen Turun läänin maaherra

Luettelot henkilöistä sukunimen mukaan
Songs of Sins and Decadence


Songs of Sins and Decadence on suomalaisen metalliyhtyeen Wizzardin kolmas studioalbumi. Se on julkaistu vuonna 2000 levymerkillä Gutter Records.

Kappaleet

Kokoonpano 
 Teemu Kautonen – laulu, kitara
 JeeJee – kitara 
 Wilska Torquemada – basso, taustalaulu, grafiikka, layout
 Thypsy – rummut

Tuotanto 
 Tuomo Valtonen – äänittäjä
 Hanna Wilska – valokuvat
 Jani Avelin – valokuvat
 JeeJee – grafiikka, layout, valokuvat

Aiheesta muualla 
 

Vuoden 2000 albumit
Wizzardin albumit
Sex – The Annabel Chong Story

Sex – the Annabel Chong Story (Sex: The Annabel Chong Story) on vuonna 1999 ensi-iltansa saanut Gough Lewisin ohjaama dokumenttielokuva, joka kertoo singaporelaisesta entisestä pornonäyttelijästä Annabel Chongista.

Lähteet  

Yhdysvaltalaiset dokumenttielokuvat
Vuoden 1999 elokuvat
Ave Maria – Joulun klassikot

Ave Maria – Joulun klassikot on Jarkko Aholan joulualbumi, joka julkaistiin 9. marraskuuta 2012. Levyn myynti oli jo ennen joulukuun 2012 puoliväliä ylittänyt kultalevyrajan (10 000 kappaletta).

Albumi valittiin vuoden 2012 neljänneksi parhaaksi joulualbumiksi.

Kappaleet 
 Ave Maria (säv. Franz Schubert, san. Vexi Salmi, sov. Pessi Levanto, Janne Huttunen)
 Sylvian joululaulu (säv. Karl Collan, san. Sakari Topelius, suom. san. Martti Korpilehto, sov. Pessi Levanto, Janne Huttunen)
 En etsi valtaa loistoa (säv. Jean Sibelius, san. Sakari Topelius, sov. Janne Huttunen)
 Mielenrauhaa (säv. Kassu Halonen, san. Edu Kettunen, sov. Pessi Levanto, Janne Huttunen)
 Varpunen jouluaamuna (säv. Otto Kotilainen, san. Sakari Topelius, suom. san. K. A. Hougberg, sov. Pessi Levanto, Janne Huttunen)
 Nessun dorma (säv. Giacomo Puccini, Franco Alfano, san. Giuseppe Adami, Renato Simoni, sov. Pessi Levanto)
 Sydämeeni joulun teen (säv. Kassu Halonen, san. Vexi Salmi, sov. Pessi Levanto, Janne Huttunen)
 Tonttu (säv. Lyyli Wartiovaara-Kallioniemi, san. Viktor Rydberg, suom. san. Walter Juva, sov. Pessi Levanto, Janne Huttunen)
 Jouluyö, juhlayö (säv. Franz Gruber, san. Joseph Mohr, suom. san. K. O. Schönemann, sov. Pessi Levanto, Janne Huttunen)
 Adagio (säv. Tomaso Albinoni, san. Affe Hällström, sov. Janne Huttunen)

Kokoonpano 
 Jarkko Ahola – laulu 
 Bratislava Symphony Orchestra kapellimestarinaan David Hernando Rico
 Sibelius-lukion kamarikuoro johtajanaan Reijo Aittakumpu
 Pessi Levanto – flyygeli
 Samppa Laakso – urut
 Mikko Kosonen – kitara
 Ako Kiiski – basso
 Sami Kuoppamäki – rummut
 Janne Huttunen – koskettimet, perkussiot

Tuotanto 
 tuottaja – Janne Huttunen – tuottaja, äänittäjä (Neomusic)
 Miikka Huttunen – äänittäjä (Sonic Pump, Paavalinkirkko), miksaaja
 Paavo Malmberg – äänittäjä (Sonic Pump, Paavalinkirkko)
 Svante Forsbäck – masteroija
 Asko Kallonen & Hannu Sorminen – A&R (aspenmusic.fi)

Lähteet 

Vuoden 2012 joulualbumit
Jarkko Aholan albumit
Suomalaiset joulualbumit
Germaaninen kantakieli

Germaaninen kantakieli eli kanta­germaani on oletettu muinais­kieli, josta nykyiset germaaniset kielet ovat kehittyneet. Sitä ei tunneta kirjallisista lähteistä, mutta sitä on mallinnettu kaikkien tunnettujen germaanisten kielten pohjalta.  

Yleisesti ajatellaan, että kielen alkukoti sijaitsi noin vuonna 700 eaa. niin sanotun Jastorf-kulttuurin alueella nykyisen pohjoisen Saksan ja nykyisen Tanskan alueilla. Jorma Koivulehto on esittänyt, että alkukoti on ulottunut tätä pohjoisemmaksi, mutta hänen ajatuksensa ovat saaneet lähinnä kannatusta Suomen tutkijayhteisöissä.  

Eteläisessä Skandinaviassa arviolta 1700 eaa. – 600 eaa. vallinneen pohjoisen pronssikauden kulttuurin keskuudessa indo­eurooppalaisesta kantakielestä syntyi vähitellen germaaninen kantakieli. Kieltä puhuttiin luultavasti noin vuosina 700 eaa. – 500 jaa. eli noin 1 000 vuoden ajan. Tuona aikana kantagermaani kuitenkin jo koki muutoksia. Loppuvaiheessa kanta­germaani oli jo luultavasti jakautunut murteisiin, joista osa hävisi kokonaan käytöstä ja osasta kehittyivät nykyään puhutut germaaniset kielet. Germaanisesta kantakielestä kehittyi esimerkiksi pohjoisgermaaninen kielimuoto, joka myöhemmin vaihtui kantaskandinaaviksi. 

Noin vuodesta 850 eaa. alkanen viileät säät saivat osan kansasta siirtymään nykyisen Saksan ja Alankomaiden alueille. Osa väestöstä jäi Skandinaviaan sen nykyiseksi väestöksi, ja pohjoisgermaaniset eli skandinaaviset kielet kuten ruotsi, norja ja tanska periytyvät heiltä. Näin germaaniheimot saivat alkunsa ja tästä syystä saksa ja hollanti ovat ruotsia osaavan osittain ymmärrettävissä.

Kantasuomen lainasanat 
Germaanisesta kantakielistä on saatu runsaasti tärkeitä lainasanoja kantasuomen eri muotoihin. Lainasanat kuvaavat kantasuomen puhujien kokemaan kulttuurimurrosta, sillä vanhimmat selvästi maatalouteen viittaavat sanat, kuten ruis ja kaura ovat germaanisperäisiä. Myös sana äiti on peräisin kantagermaanista. Tätä seikkaa on usein käytetty todisteena suomalaisten ja germaanista kantakieltä puhuneiden indoeurooppalaisten läheisistä ja rauhanomaisista suhteista. Suomen kielen miehiä kuvaavat sanat ovat taas hyvin vanhoja, eikä niitä ole lainattu toisista kielistä.

Lähteet 

Germaaniset kielet
Kantakielet
Muinaiskielet
Peter Takaaki Hirayama

Peter Takaaki Hirayama (; s. 31. maaliskuuta 1924 Soul) on japanilainen roomalaiskatolinen piispa. Hänet vihittiin papiksi Fukuokan hiippakuntaan 19. maaliskuuta 1957 ja nimitettiin Oitan hiippakunnan johtoon 15. marraskuuta 1969. Piispaksi konsekroinnin suoritti 25. tammikuuta 1970 Bruno Wüstenberg, jota avustivat Peter Saburo Hirata ja Dominic Senyemon Fukahori.

Hirayama jäi eläkkeelle 10. toukokuuta 2000.

Lähteet 

Japanilaiset papit
Katoliset piispat
Vuonna 1924 syntyneet
Elävät henkilöt
Statoil-Havnen

Statoil-Havnen (LOCODE:  DK STT) on Tanskan Sjællandin saaren Kalundborgin lahden (vuonon) rannalla sijaitsevan Kalundborgin kaupunginsataman yhteydessä oleva yksityinen, Statoilin Tanskan öljynjalostamon öljy- ja öljytuotelaituri. Tämä laituri luokitellaan omistuspohjansa takia usein omaksi satamakseen;  se kuuluu rahtimääränsä puolesta Tanskan suurimpiin. 

Statoilin Kalundborgin öljynjalostamo on Tanskan suurin öljynjalostamo 5,5 miljoonan raakaöljytonnin vuosikapasiteetillaan. Jalostamon tuotanto palvelee Itämeren alueen markkinoita, esimerkiksi Statoilin huoltamoita Skandinaviassa ja Baltian maissa.

Rahdin määrä
Satamaan tuodaan tyypillisesti 4–5 miljoonaa tonnia raakaöljyä ja sieltä laivataan poisvietäväksi 2,5–3 miljoonaa tonnia öljynjalostustuotteita vuosittain. Satamassa käy suuruusluokkaa 500–800 alusta vuosittain, joista vähemmistö on raakaöljyä tuovia öljytankkereita (kooltaan suurempia) ja enemmistö pienempiä öljynjalostustuotteita kuljettavia tankkialuksia.

Statoilin Kalundborgin öljysataman vuosittainen rahtimäärä:

Lähteet

Aiheesta muualla
Plan for nødområderne: Kalundborg Fjord, Kalundborg Havn  (naturstyrelsen.dk)

Tanskan Itämeren satamat
Kalundborgin kunta
V. Y. Vihdoinkin yhdessä

V. Y. Vihdoinkin yhdessä on vuonna 1986 julkaistu Kari Kyrönsepän ohjaama jouluaiheinen komediaelokuva, jonka pääosassa ja Kyrönsepän ohella toisena käsikirjoittajana oli Pirkka-Pekka Petelius.

Juoni
Videofirman ujo omistaja Hese kulkee mopolla kuvaamassa tilauksesta joulujuhlia videolle. Toimistonsa portailta Hese löytää nimettömän joululahjan, Hese-slipoverin, ja alkaa selvittää keneltä se on. Hän kulkee taksilla naisten ovilla. kunnes hänelle valkenee, että lahja onkin taksinkuljettaja Astalta. Lukemattomien absurdien juonenkäänteiden jälkeen hän ja Asta lopulta ehkä saavat toisensa.

Näyttelijät
Pirkka-Pekka Petelius – Hese
Sarianna Salminen – Asta
Raili Veivo – joulupukki
Taisto Reimaluoto – konstaapeli Autio
Martti Tschokkinen – konstaapeli Markkanen
Heikki Nousiainen – Roivas
Kari Franck – Ahti Jalonen
Pirkko Uitto – Lissu
Jari Pehkonen – Maukka
Mikko Kivinen – Asseri / alaston tanssija kuusen ympärillä
Pertti Melasniemi – nimismies

Vastaanotto
Aamulehden Matti Apusessa elokuva herätti odotuksia tekijöidensä takia, mutta tuotti kuitenkin pettymyksen: ”V. Y.:ssä ei ole tarpeeksi röyhkeyttä ja anarkiaa, juuri niitä ominaisuuksia joissa Kyrönsepän huumori on maukkaimmillaan.” Osmo Peltonen (Kansan Uutiset) mielestä ”käsittämättömän kömpelö” Vihdoinkin yhdessä romahduttaa uskon kotimaiseen elokuvakomediaan. Hannu-Pekka Wettenhovi oli Etelä-Saimaa-lehdessä myönteisempi: ”Tarina etenee sopivan joutuisasti. Tapahtumat seuraavat toisiaan johdonmukaisesti ja mielekkäästi. Joulun aika suo tekijöille mahdollisuuden hurjanlaisiinkin mielikuvitusretkiin ja kohtauksiin, joita ei muuten voisi uskoa todeksi.”

Lähteet

Vuoden 1986 suomalaiset elokuvat
Suomalaiset komediaelokuvat
Suomalaiset jouluelokuvat
Tour de Ski 2012–2013

Tour de Ski 2012–2013 kilpailtiin 29. joulukuuta 2012 – 6. tammikuuta 2013. Osakilpailut käytiin Oberhofissa, Val Müstairissa, Toblachissa ja Val di Fiemmessä. Seitsemättä kertaa järjestettävään kilpailusarjaan puolustavina mestareina lähtivät naisten puolelta Justyna Kowalczyk ja miesten puolelta Dario Cologna.

Naisten kiertueen voitti neljännen kerran peräkkäin Puolan Justyna Kowalczyk. Miesten puolella voiton otti ensimmäisen kerran Venäjän Aleksandr Legkov.

Naisten osakilpailut

Miesten osakilpailut

Lähteet 
Virallinen kotisivu

Hiihdon maailmancup
Vuoden 2012 hiihto
Vuoden 2013 hiihto
Aitamurto

Aitamurto on suomalainen sukunimi. Aitamurto-nimisiä henkilöitä:

 Aapo Aitamurto (1876–1940), suomalainen hiihtäjä
 Aarno Aitamurto (1936–2008), suomalainen ammattiyhdistysjohtaja ja kommunistipoliitikko
 Juho Aitamurto (1864–1939), suomalainen hiihtäjä
 Juho Aitamurto (1860–1920), suomalainen poliitikko
Huovila

Huovila on suomenkielinen sukunimi. Huovila-nimisiä henkilöitä:

 Antti Huovila (s. 1970), suomalainen iskelmälaulaja
 Jarkko Huovila (s. 1975), suomalainen suunnistaja
 Mia Huovila (s. 1987), suomalainen laulaja
 Mika Huovila (s. 1958), suomalainen juristi, Korkeimman oikeuden jäsen
 Niklas Huovila (s. 1991), suomalainen jääkiekkoilija
 Sami Huovila (s. 1977), suomalainen palomies, YouTube-videoiden tekijä ja televisiopersoona
 Seppo Huovila (1928–2018), suomalainen meteorologi, Ilmatieteen laitoksen tutkimusprofessori
 Tito Huovila (s. 2005), suomalainen YouTube-videoiden tekijä.
Thy Aeons Envenomed Sanity

Thy Aeons Envenomed Sanity on suomalaisen, sinfonista black metallia soittavan yhtyeen, Alghazanthin ensimmäinen studioalbumi. Se on julkaistu vuonna 1999 levymerkillä Woodcut Records.

Kappaleet

Kokoonpano 
 Thasmorg – laulu, kitara, basso
 Veilroth – kitara
 Antti Simonen – kosketinsoitin
 Gorath Moonthorn – rummut

Vierailevat muusikot 
 Sami Paajanen – taustalaulu (kappaleet 4, 7 ja 8)
 Blastmor – laulu kappaleessa 5

Muut tekijät 
 Ahti Kortelainen – äänittäjä

Aiheesta muualla 
 
 Thy Aeons Envenomed Sanity discogs.com -sivustolla

Vuoden 1999 esikoisalbumit
Alghazanthin albumit
Vinum Intus

Vinum Intus on Alghazanthin kuudes studioalbumi, joka julkaistiin 1. tammikuuta 2011. Se nousi Suomen virallisen listan sijalle 43.

Kappaleet

Kokoonpano 
Yhtye
 Goat Tormentor – laulu, basso
 Gorath Moonthorn – rummut
 Ekholm – syntetisaattori
 Thasmorg – rytmikitara
 Grimort – soolokitara

Vierailevat muusikot
 Tomi Rikkola – viulu
 Atvar – laulu kappaleessa 5

Arvostelut 
 Desibeli.net: 
 Imperiumi.net: 
 Kaaoszine: 10/10
 Soundi:

Lähteet

Aiheesta muualla 
 

Vuoden 2011 albumit
Alghazanthin albumit
Vuolijoen kesäteatteri

Vuolijoen kesäteatteri tai Pentinpuron kesäteatteri on Vuolijoella sijaitseva kesäteatteri. Teatteri on rakennettu vuosina 1986–1987 pääasiassa Vuolijoen näyttämötaideyhdistys ry:n jäsenten talkootyönä. Näytelmiä siellä on esitetty vuodesta 1987.

Lähteet

Kajaanin kulttuuri
Kesäteatterit
Vuolijoki
Arkadiusz Milik

Arkadiusz Krystian Milik (s. 28. helmikuuta 1994 Tychy) on puolalainen jalkapalloilija. Hyökkääjänä pelaava vasenjalkainen Milik edustaa seuratasolla tällä hetkellä Italian Serie A:ssa pelaavaa Napolia.

Milik on pelannut Saksan Bundesliigassa Leverkusenin ja Augsburgin joukkueissa yhteensä 24 ottelua ja tehnyt niissä kaksi maalia. Alankomaiden Eredivisiessa hän pelasi kaudella 2014–2015 Ajaxin joukkueessa lainasopimuksella 21 ottelua ja teki niissä 11 maalia. Seuraavalla kaudella hän pelasi Eredivisiessa Ajaxin omana pelaajana 31 ottelua ja teki niissä 21 maalia, millä hän oli liigan kolmanneksi paras maalintekijä.

Milik siirtyi italialaisseura Napoliin kesällä 2016. Sekä ensimmäisellä että toisella kaudellaan hän teki Serie A:ssa viisi maalia. Kaudella 2018–2019 hän teki 35 liigaottelussa 17 maalia ja oli liigan maalintekijätilastossa viides. Kaudella 2019–2020 hän on pelannut 16 Serie A:n ottelua ja tehnyt niissä yhdeksän maalia. Hän voitti Italian cupin 2020 ja teki loppuottelun ratkaisseen rangaistuspotkukilpailun viimeisenä, joukkueensa neljäntenä, laukojana  maalin.

Maajoukkuetasolla Milik edustaa Puolaa ja on kuulunut A-maajoukkueeseen vuodesta 2012 lähtien. A-maajoukkuedebyytin Milik teki 12. lokakuuta 2012 pelatussa ystävyysottelussa Etelä-Afrikkaa vastaan. Milik pelasi ottelussa 32 minuuttia, ja Puola voitti tuon ottelun lukemin 1-0. Milikin ensimmäisen A-maajoukkuemaali syntyi Makedoniaa vastaan 14. joulukuuta 2012 pelatussa ystävyysottelussa. Ottelu oli Milikin neljäs A-maajoukkueessa ja ensimmäinen, jossa hän pelasi täydet 90 minuuttia. Ottelu päättyi Puolan 4-1 vierasvoittoon.

Milik pelasi EM-kilpailuissa 2016 Puolan kaikki viisi ottelua alusta loppuun ja teki maalin alkulohko-ottelussa Pohjois-Irlantia vastaan. MM-kilpailuissa 2018 hän pelasi vain Puolan ensimmäisen ottelun, jossa hänet otettiin vaihtoon 73. minuutilla.

Aiheesta muualla 
Arkadiusz Milik SSC Napolin sivustolla 
Arkadiusz Milik (90minut.pl)

Lähteet 

Puolalaiset jalkapalloilijat
Vuonna 1994 syntyneet
Elävät henkilöt
Timo Serenius

Timo Serenius (8. elokuuta 1955 Lappeenranta – 5. marraskuuta 2021 Lappeenranta) oli suomalainen jääpalloilija. Hänet valittiin Suomen vuoden jääpalloilijaksi vuonna 1982 ja ensimmäisten joukossa Jääpallon Kunniagalleriaan vuonna 2012.

Serenius edusti seurajoukkueurallaan Lappeenrannan Palloa, Veiterää ja ruotsalaista Vetlandaa. Hän saavutti Suomen-mestaruuden Veiterässä vuonna 1980 ja Ruotsin-mestaruuden Vetlandassa vuonna 1986. Serenius menestyi myös tenniksessä. Hän voitti 5 junioreiden Suomen-mestaruutta ja edusti Suomea Wimbledonin juniorisarjassa. Vuonna 1979 Serenius oli  ulkokenttien SM-kisojen miesten kaksinpelin loppuottelussa. 

Serenius pelasi Suomen jääpallomaajoukkueeessa 110 A-maaottelua vuosina 1976–1989 ja teki niissä yhteensä 45 maalia. Hänet valittiin parhaaksi keskikenttäpelaajaksi vuoden 1987 MM-kilpailuissa, joissa Suomi sijoittui hopealle.

Myös Sereniuksen isä Matti ja isoisä Yrjö olivat jääpalloilijoita.

Lähteet 

Suomalaiset jääpalloilijat
Vuonna 1955 syntyneet
Vuonna 2021 kuolleet
Pyhän Andreaan luterilainen kirkko

Pyhän Andreaan luterilainen kirkko (eng. St. Andrew's Lutheran Church) on Floridan Lake Worthissa sijaitseva suomalais-amerikkalainen kirkko. Kirkon pastorina toimii Seppo Hartikainen ja kanttorina Merja Hulkkonen. Kirkon yhteydessä on vuodesta 2000 toiminut englanninkielinen esikoulu ja päiväkoti Fine Arts Pre-school. Kirkossa on käynyt esiintymässä monia suomalaisia kuoroja ja laulajia.

Lähteet 

Yhdysvaltain kirkot
Floridan rakennukset ja rakennelmat
Palm Beachin piirikunta
Jonas Ahnelöv

Jonas Peter Ahnelöv (s. 11. joulukuuta 1987 Huddinge, Ruotsi) on ruotsalainen jääkiekkopuolustaja, joka pelaa SHL-joukkue Leksands IF:ssä. Isokokoisen Ahnelövin vahvuuksiin kuuluu luistelu, fyysisyys, taklaaminen, hyökkäyspään pelaaminen ja syöttäminen. Hänen heikkouksiinsa kuuluu puolustuspään pelaaminen ja sijoittuminen. Ahnelövin tulisi käyttää myös kokoaan enemmän hyödyksi.

Ura

Seuraura
Ahnelöv on Flemingsbergs IK:n kasvatti. Hän pelasi juniorina sittemmin Huddinge IK:ssa. Ahnelöv jakoi kaudella 2004–2005 J20 SuperElitin jäähypörssin viidennen sijan Djurgårdens IF:n Victor Nordensonin kanssa 94 minuutillaan. Kaudeksi 2005–2006 hän siirtyi Frölunda HC:hen, jossa Ahnelöv teki Elitserien-debyyttinsä ja pelasi Elitserienissä kauden aikana 15 runkosarjaottelua jääden niissä ilman tehopisteitä. Suurimman osan kaudestaan hän pelasi kuitenkin Frölundan J20-joukkueessa, jossa Ahnelöv voitti J20 SuperElitin mestaruuden keväällä 2006. Phoenix Coyotes varasi hänet kolmannella kierroksella 88. pelaajana NHL:n varaustilaisuudessa 2006.

Kausi 2006–2007 oli Ahnelöville varsinainen tulokaskausi Elitserienissä ja se toi hänelle 46 runkosarjaottelussa tehot 1+3=4. Hän vahvisti kauden aikana myös Frölundan J20-joukkuetta, jossa Ahnelöv voitti J20 SuperElitin hopeaa keväällä 2007.

Kaudeksi 2008–2009 Ahnelöv siirtyi kolmivuotisella tulokassopimuksella Phoenix Coyotesin organisaatioon. Hän oli syksyn 2008 harjoitusleirin jälkeen lähellä paikkaa joukkueen NHL-kokoonpanossa, mutta loukkaantumiset pilasivat lopulta Ahnelövin kaikki kolme sopimuskautta, eikä hän missään vaiheessa debytoinut NHL:ssä. Ahnelöv pelasi kaikki sopimuskautensa AHL-joukkue San Antonio Rampagessa, jossa hän pelasi yhteensä vain 96 runkosarjaottelua. Ahnelövin sopimuskausista lyhyimmäksi jäi toinen kausi 2009–2010, jolloin hän pelasi olkapääleikkauksen takia vain 11 ottelua.

Ahnelöv palasi kaudeksi 2011–2012 kotimaahansa ja teki kaksivuotisen sopimuksen MODO Hockeyn kanssa. Hän teki ensimmäisellä kaudellaan Elitserienin yhden kauden piste-ennätyksensä tehoilla 2+9=11. Kahden MODO:ssa viettämänsä vuoden jälkeen Ahnelöv palasi kaudeksi 2013–2014 vuoden mittaisella sopimuksella Frölunda HC:hen. Kaudeksi 2014–2015 hän palasi taas vuoden mittaisella sopimuksella MODO:on. Ahnelöv nousi joukkueen varakapteeniksi. Hän voitti MODO:n sisäisen tehotilaston lukemalla +5, kuten myös samalla lukemalla kevään 2015 Kvalserienissä.

Kaudeksi 2015–2016 Ahnelöv siirtyi vuoden mittaisella sopimuksella KHL-joukkue Avangard Omskiin.

Maajoukkueura

Ahnelöv edusti Ruotsia MM-kilpailuissa vuosina 2014 ja 2015, joista ensimmäinen turnaus päättyi pronssiin. Yhteensä Ahnelöv on pelannut 35 A-maaottelua tehopistein 2+3=5. Ahnelöv pelasi alle 20-vuotiaiden MM-kilpailuissa vuonna 2007.

Muuta
Ahnelövin pikkuveli Jimmy pelaa Ruotsin III-divisioonaa Stortorparna IF:ssä. Hän on HockeyAllsvenskanin jäähykuningas kaudelta 2008–2009.

Tilastot

Lähteet

Viitteet

Ruotsalaiset jääkiekkoilijat
Arizona Coyotesin varaamat pelaajat
Vuonna 1987 syntyneet
Elävät henkilöt
Aidan Turner

Aidan Turner (s. 19. kesäkuuta 1983, Dublin, Irlanti) on irlantilainen näyttelijä, joka tunnetaan parhaiten Hobitti-elokuvatrilogian Kilinä, televisiosarjan Being Human Mitchellinä sekä BBC:n tuottamasta draamasarjasta Poldark, jossa hän näyttelee pääosan Ross Poldarkia.

Filmografia

Elokuvat

Televisiosarjat

Lähteet

Aiheesta muualla 

Irlantilaiset näyttelijät
Vuonna 1983 syntyneet
Elävät henkilöt
Münchenin joulumarkkinat

Münchenin joulumarkkinat on perinteinen joulunalusajan tapahtuma Münchenissä Saksassa. Markkinoiden juuret ulottuvat 1300-luvulle asti, kaupungin kirjoissa vanhin maininta joulumarkkinoista on vuodelta 1642.

Perinteisimmät markkinat ovat  Marienplatzilla vanhan kaupungin  ytimessä. Kaupungissa on myös muita pienempiä toreja. Markkinat avataan ensimmäistä adventtia edeltävänä perjantaina, jolloin suureen joulukuuseen sytytetään valot. Kuusen juurella on yli 140 markkinakojua, joissa myydään puusta veistettyjä joulukoristeita, lasipalloja, koruja ja käsiteollisuustuotteita. Varsinaisen markkinatorin takana on seimitori, jossa myydään hahmoja jouluseimeä varten. Torilla nautitaan myös hehkuviiniä ja perunakakkuja.

Vuosittain markkinoilla käy noin 2,9 miljoonaa kävijää.

Lähteet

Aiheesta muualla 

Joulumarkkinat
Saksan tapahtumat
München
Emerald Forest and the Blackbird

Emerald Forest and the Blackbird on suomalaisen melodisen doom metal -yhtyeen Swallow the Sunin viides studioalbumi. Se on julkaistu vuonna 2012 levymerkillä Spinefarm Records.

Svart Records julkaisi albumista rajoitetun 600 kopion värillisen painoksen, joista 200 on valkoisia ja 400 vihreitä. Albumi ylsi Suomen virallisen listan sijalle 2.

Kappaleet

Japanin bonuskappale 
These Low Lands

Kokoonpano 
 Mikko Kotamäki – laulu
 Juha Raivio – kitara
 Markus Jämsen – kitara
 Matti Honkonen – basso
 Kai Hahto – rummut
 Aleksi Munter – kosketinsoitin

Vierailevat muusikot 
 Anette Olzon Blyckert – laulu kappaleessa ”Cathedral Walls”
 Aleah – laulu kappaleissa ”Emerald Forest and the Blackbird” ja ”Labyrinth of London (Horror Pt. IV)”

Muut tekijät 
 Mika Jussila – masteroija
 Hiili Hiilesmaa – miksaaja

Arviot 
 Allmusic: 
 Imperiumi.net: 
 Inferno: 
 Kaaoszine.fi: 
 Soundi: 
 Sputnikmusic:

Lähteet

Aiheesta muualla 
 

Vuoden 2012 albumit
Swallow the Sunin albumit
Bautzenin joulumarkkinat

Bautzenin joulumarkkinat on perinteinen joulunalusajan tapahtuma Bautzenissä Saksassa. Ne ovat todella vanha perinne, ensimmäinen maininta on vuodelta 1384. Markkinat järjestetään kaupungin päätorilla (Hauptmarkt), Reichenstraßella ja Viljatorilla (Kornmarkt). markkinoilla myydään syötävää ja juotavaa, alueen perinteisiä käsityötuotteita, lasikoristeita ja leikkikaluja.

Lähteet 

Joulumarkkinat
Saksan tapahtumat
Bautzen
Lausitzin historia
Kauppakeskus Kaari

Kauppakeskus Kaari on Helsingin Kannelmäkeen Kehä I:n ja Hämeenlinnanväylän varteen 17. lokakuuta 2013 avautunut kauppakeskus. Kauppakeskuksen rakennutti HOK-Elanto. Kauppakeskuksen omistaa ruotsalainen kiinteistösijoitusyhtiö Niam.

Kaari on pääkaupunkiseudun viidenneksi ja Suomen yhdeksänneksi suurin kauppakeskus. Vuosittaiseksi tavoitteeksi on asetettu 6,5 miljoonaa kävijää. Kaari sijaitsee keskeisellä paikalla Kehä I:n ja Hämeenlinnan väylän varrella. Alle viiden kilometrin säteellä asuu noin 205 000 asukasta, ja Kannelmäki on pääkaupunkiseudun työmatkaliikenteen vilkas solmukohta.

Kaaren liikeala on 46 500 neliömetriä ja kokonaispinta-ala 101 000 neliömetriä. Suurimman liikkeen Prisman lisäksi Kaaressa on noin 80 erikoisliikettä, Sokos-tavaratalo ja Kylä-ravintolakokonaisuus. Kauppakeskuksen yhteydessä on parkkialueet 600 polkupyörälle ja 1 700 autolle. Sähköautoille on varattu kymmenen latauspaikkaa.

Nykyisen kauppakeskuksen paikalla sijaitsi aikaisemmin vuonna 1973 avattu Eka-market, josta myöhemmin tuli Maxi ja lopulta vuonna 2004 Kannelmäen Prisma. Helmikuussa 2007 Prisman toiminnot siirrettiin rakennuksen kaksikerroksiseen osaan, ja vanhan rakennuksen purkutoimet aloitettiin kesällä 2007. Ensimmäinen osa uudisrakennusta otettiin käyttöön keväällä 2009, minkä jälkeen loputkin vanhasta rakennuksesta purettiin. Uuden kauppa­keskuksen valmistuminen syksyllä 2013 korosti Kannel­mäen asemaa Länsi-Helsingin aluekeskuksena.

Lähteet

Aiheesta muualla 
 Kauppakeskus Kaaren internet-sivut
 HOK-Elannon tiedote 22.11.2012
 http://www.prometheuspartners.fi/kaaren-kauppakeskusjohtaminen-prometheus-partnersille/

Helsingin kauppa- ja ostoskeskukset
Kaarela
Tianjinin satama

Tianjinin satama (, LOCODE: CN TJP (Tianjin Pt) tai CN TSN) on Kiinan suurkaupunki Tianjinin suursatama Keltaisenmeren Bohainmereksi kutsutun lahden rannalla. Satama sijaitsee pääkaupunki Pekingistä noin 160 kilometriä itäkaakkoon.

Yksi maailman suurimmista satamista
Kokonaisrahtimäärällään (541,0 milj. tonnia) mitattuna Tianjinin satama oli vuonna 2015 neljänneksi  suurin satama. Konttiliikenteessä Tianjinin satama oli vuonna 2015 hollantilaislistan 10. sijalla maailmassa 14 110 kTEU:n konttimäärällä.

Satama nousi neljänneksi suurimmaksi satamaksi 2010-luvun alkupuolella. Kiinalaisten satamatilastojen vertailavuutta muiden maiden tilastoihin tosin vaikeuttaa se, että kiinalaistilastoissa kotimaan rahtiliikenne esitetään osana satamien rahtimääriä. Monen muun tahon satamatilastoissa tarkastellaan sen sijaan ainoastaan kansainvälistä rahtiliikennettä.

Lähteet

Aiheesta muualla

Alusten sijaintikartta Tianjinin satamassa AIS:n mukaan  (marinetraffic.com)
Radio86.fi:  Tianjin - kaupunki meren äärellä (gbtimes.com)
Sataman sivusto  (ptacn.com)
Satamakartta  (5ict.com)
Tianjin Port Holdings Company Ltd  (tianjin-port.com)
UNCTAD Review of Maritime Transport 2011 (Ports in Chapter 4, pdf)  (unctad.org)
Tianjin Port celebrates 60th anniversary  (chinadaily.com.cn)

Satama
Kiinan satamat
Äänekosken uimahalli

Äänekosken uimahalli sijaitsee Keski-Suomessa Äänekoskella. Uimahallin nimi on Vesivelho, ja siellä voi uimisen lisäksi käydä kuntosalilla sekä harrastaa monia sisäurheilulajeja. Lisäksi talossa on myös kioski.

Aiheesta muualla
VesiVelho

Lähteet

Uimahallit
Emma ja Daniel – kohtaaminen

Emma ja Daniel – kohtaaminen (Emma och Daniel – mötet) on Ingela Magnerin ohjaama ruotsalainen lasten seikkailuelokuva vuodelta 2003.Se perustuu Mats Wahlin samannimiseen nuortenkirjaan.

Juoni 
12-vuotias Emma on menettänyt äitinsä pari vuotta sitten ja asuu isänsä kanssa Ruotsin Lapissa. Isä on tutustunut lehti-ilmoituksen kautta tukholmalaiseen Saraan, jolla on Emman ikäinen poika Daniel. He tulevat viettämään lomaviikkoa Emman ja hänen isänsä luona. Toisiaan inhoavat Emma ja Daniel lähtevät vanhan Isakin mukaan kalastusretkelle erämaahan, jossa he lähentyvät selviytymiskamppailun yhdistäminä.

Rooleissa 

Lähde:

Arvioita 
Turun Sanomien Päivi Valotien mielestä Emma ja Daniel ei kuulu vahvan lastenelokuvamaan Ruotsin parhaisiin saavutuksiin, vaan lopputulos on korkeintaan keskinkertainen varhaisnuorten draama, joka voisi saada enemmän lihaa luittensa ympärille television minisarjana.

Lähteet 

Vuoden 2003 ruotsalaiset elokuvat
Lastenelokuvat
Seikkailuelokuvat
J. J. Watt

Justin James "J. J." Watt (s. 22. maaliskuuta 1989, Pewaukee, Wisconsin) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän pelaa tällä hetkellä NFL-liigan Arizona Cardinalsissa. J.J Wattin nuoremmat veljet T.J. Watt ja Derek Watt ovat myös amerikkalaisen jalkapallon pelaajia, jotka molemmat edustavat NFL-joukkue Pittsburgh Steelersiä.

NFL-ura

Houston Texans varasi Wisconsinin yliopistossa pelanneen Wattin vuoden 2011 NFL:n varaustilaisuudessa, ensimmäisellä kierroksella. Lopullisen läpimurtonsa liigan eliittiin Watt on tehnyt toisella kaudellaan, ja häntä pidetään vahvana ehdokkaana sekä parhaaksi puolustavaksi pelaajaksi että liigan arvokkaimmaksi pelaajaksi. 

Watt pelasi vain 3 peliä kaudella 2016 loukattuaan selkänsä. Kun hän palasi seuraavalla kaudelle 2017 Texansin paitaan, hän loukkaantui taas kauden alussa murrettuaan vasemman jalkansa. Koska Watt on pelannut vain 8 peliä viimeisten kahden kauden aikana, hänen uransa tulevaisuus on epäselvää.  

Palkintojen lisäksi Watt voi saavuttaa Michael Strahanin ennätyksen yhden kauden säkityksissä, joskin myös Aldon Smith ja Von Miller ovat lähellä kyseisen ennätyksen rikkomista.

Watt pelasi kymmenen kautta Texansissa. Hän pyysi kauden 2020 jälkeen seuraa vapauttamaan hänet sopimuksestaan, mihin Texans myöntyi. Watt teki pian kaksivuotisen sopimuksen Arizona Cardinalsin kanssa.

Lähteet

Aiheesta muualla 

Yhdysvaltalaiset amerikkalaisen jalkapallon pelaajat
Vuonna 1989 syntyneet
Elävät henkilöt
State & Main – tienristeyksessä

State & Main – tienristeyksessä (State and Main) on vuonna 2000 ensi-iltansa saanut David Mametin käsikirjoittama ja ohjaama elokuva.

Juoni 
Elokuvan ”The Old Mill” kuvausryhmä sekoilee pienessä Uuden Englannin kaupungissa. Siellä piti olla mylly, mutta vasta paikan päällä selviää että se paloi vuosikymmeniä sitten. Ohjaaja (William H. Macy) kuitenkin arvelee löytämänsä käsikirjoittajan (Philip Seymour Hoffman) pelastavan heidät pulasta, tietämättä että kirjoittaja kärsii pahasta tyhjän paperin kammosta. Elokuvan ulkomainen kuvaaja suututtaa paloaseman väen, miestähti (Alec Baldwin) vikittelee paikallisia teinityttöjä ja naistähti (Sarah Jessica Parker) vaatii lisäkorvausta jo sovitusta alastonkohtauksesta.

Lähteet  

Yhdysvaltalaiset komediaelokuvat
Vuoden 2000 yhdysvaltalaiset elokuvat
Identity

Identity (Identity) on vuonna 2003 ensi-iltansa saanut James Mangoldin ohjaama kauhuelokuva. Sen pääosaa esittävät John Cusack ja Ray Liotta.

Lähteet

Aiheesta muualla 
 Identityn arvostelu Film-O-Holic.com-sivustolla 
 Identityn arvostelu Filmgoer-sivustolla 
 Identityn arvostelu Helsingin Sanomissa (tilaajille)
 Identityn arvostelu MTV:n sivustolla

Yhdysvaltalaiset kauhuelokuvat
Vuoden 2003 yhdysvaltalaiset elokuvat
Nokia N85

Nokia N85 on Nokian valmistama älypuhelin. Laite toimii sekä GSM- että 3G-verkoissa. Laitteessa on 5 megapikselin pääkamera, jossa on LED-salama.

Ominaisuudet 
ennakoiva tekstinsyöttö
äänikomennot
TV-ulostulo
väri: kupari, musta

Lähteet
 Nokia N85 - GSMArena

Aiheesta muualla 
 Käyttöohjeet
 Nokia N85 - Tuki

N85
Symbian-pohjaiset laitteet
Vuoden 2008 matkapuhelimet
Music for a Big Night Out

Music for a Big Night Out on saksalaisen yhtyeen Scooterin kuudestoista studioalbumi, joka julkaistiin 2. marraskuuta 2012.

Kappaleet

iTunes bonuskappaleet

Taustatietoa 
Levyltä on julkaistu tähän mennessä kaksi singleä 4 A.M. ja Army Of Hardcore.

Lähteet 
 www.scootertechno.com

Vuoden 2012 albumit
Scooterin albumit
Qingdaon satama

Qingdaon satama (, LOCODE: CN QDP (Qingdao Pt) tai CN TAO) on Kiinan itäosassa sijaitsevan Shandongin maakunnan miljoonakaupunki Qingdaon merisatama Keltaisenmeren rannalla. Nykyinen satama perustettiin vuonna 1892, joskin tätä ennenkin kaupungissa oli ollut pitkään merkittävä kauppasatama.

Nykyisin tämä suursatama on jakautunut kolmeen eri satama-alueeseen: Qingdaon vanhaan satamaan, Huangdaon öljysatamaan ja Qianwanin uuteen satamaan. Satama valmistelee laajentuvansa myös uusille satama-alueille.

Maailman kymmenen suurimman joukossa
Qingdaon sataman kautta kulki vuonna 2010 yhteensä 350,1 miljoonaa tonnia rahtia; satama ylsi tuolloin maailman seitsemänneksi suurimmaksi satamaksi amerikkalaisen satamajärjestön maailmantilastossa. Euroopan suurimman sataman eli Rotterdamin sataman laatimalla satamalistalla Qingdao oli vuosina 2010 ja 2011 samoin 7. sijalla, rahtimäärän kohotessa vuonna 2011 kaikkiaan 375 miljoonaan tonniin. 

Konttiliikenteessä Qingdaon satama oli vuoden 2011 konttimäärällä 13 020 kTEU hollantilaislistalla 8. sijalla maailmassa. Satamaan operoiviin suurimpiin laivayhtiöihin kuuluu esimerkiksi tanskalainen konttiliikenteen suurtoimija Mærsk, joka kuljetti tammi-marraskuussa 2012 Qingdaon sataman kautta yksistään yli miljoonan TEU:n konttimäärän.

Lähteet

Aiheesta muualla
Satama-alueella olevat alukset (AIS-tietojen mukaan)  (marinetraffic.com)
Satamayhtiön sivusto  (qdport.com)
CMA CGM introduce fog surcharge at Qingdao Port (2011-07-14)  (porttechnology.org)
Top 10 ports in China: Qingdao Port (青岛港)  (china.org.cn)
 

Satama
Kiinan satamat
Flemming

Flemming voi viitata ainakin seuraaviin henkilöihin:

Sukunimenä
 Friedrich Ferdinand Flemming (1778–1813), saksalainen silmälääkäri, säveltäjä ja laulaja
 Georg Detlev von Flemming (1699–1771), saksilais-puolalainen kenraali
 Heino Heinrich Graf von Flemming (1632–1706), Saksi-Brandenburgin sotamarsalkka 
 John Flemming (1941–2003), brittiläinen taloustieteilijä 
 Paul Flemming t. Fleming (1609–1640), saksalainen runoilija
 Walther Flemming (1843–1905), saksalainen biologi

Etunimenä
 Flemming Andersen (s. 1968), tanskalainen sarjakuvapiirtäjä ja -käsikirjoittaja
 Flemming Flindt (1936–2009), tanskalainen tanssija ja koreografi
 Flemming Rasmussen (s. 1958), tanskalainen musiikkituottaja
 Flemming Rose (s. 1956), tanskalainen toimittaja

Katso myös
Fleming

Luettelot henkilöistä sukunimen mukaan
Lars Ivarsson Fleming

Lars Ivarsson Fleming t. Lauri Iivarinpoika Fleming (k. 1562) oli Viron käskynhaltija. Hän toimi amiraalina ja hoiti diplomaattisia ja hallinnollisia tehtäviä jo Kustaa Vaasan aikaan. Hän sai Nyynäisten vapaaherran arvon Eerik XIV:n kruunajaisissa. Hän kuoli ruttoon.

Hänen isänsä oli Ivar Fleming.

Lähteet

Ruotsalaiset henkilöt
Valtaneuvokset
Syntymävuosi tuntematon
Vuonna 1562 kuolleet
Nokia N86 8MP

Nokia N86 8MP on Nokian valmistama älypuhelin, joka julkaistiin helmikuussa 2009. Markkinoille puhelin tuli saman vuoden kesäkuussa. Laitteessa on 8 megapikselin pääkamera, jossa on LED-salama, Carl Zeiss-optiikka ja automaattinen tarkennus

Ominaisuudet 
ennakoiva tekstinsyöttö
äänimuistiinpanot
TV-ulostulo
Seisontatuki
väri: indigonsininen, valkoinen

Lähteet
 Nokia N86 8MP - GSMArena

Aiheesta muualla 
 Käyttöohjeet
 Nokia N86 8MP - Tuki

N86 8MP
Symbian-pohjaiset laitteet
Vuoden 2009 matkapuhelimet
Christian Benteke

Christian Benteke Liolo (s. 3. joulukuuta 1990 Kinshasa, Kongon demokraattinen tasavalta) on belgialainen jalkapalloilija, pelipaikaltaan hyökkääjä, joka pelaa Englannin Valioliigan Crystal Palacessa.

Seurajoukkueura 
Ennen Englantiin siirtymistään Benteke pelasi Belgiassa, jonne hänen perheensä pakeni Kongon demokraattisesta tasavallasta Mobutu Sese Sekon diktatuuria. Belgiassa hän edusti Genkiä ja Standard Liègeä, jossa voitti maan mestaruuden 2009, sekä lainasopimuksilla Kortrijkia ja Mecheleniä.

Englannissa Benteken ensimmäinen seura oli Aston Villa. Tulokaskaudellaan 2012–2013 hän teki 34 valioliigaottelussa 19 maalia. Yhteensä hän viimeisteli 89 liigaottelussa 42 maalia. Hän avitti seuran menestymistä esimerkiksi vuonna 2015 FA Cupin finaaliin saakka. Benteke siirtyi 32,5 miljoonan punnan summalla Liverpooliin heinäkuussa 2015. Ainoalla kaudellaan hän viimeisteli 29 liigaottelussa yhdeksän maalia. Kesällä 2016 hän siirtyi Crystal Palaceen ja teki ensimmäisellä kaudellaan seurassa 15 maalia 36 valioliigaottelussa. Seuraavalla kaudella hän teki vain kolme liigamaalia ja kolmannella kaudellaan, jolloin hän oli polvivamman takia neljä kuukautta poissa kentiltä, yhden. Kaudella 2019–2020 hän viimeisteli kaksi liigamaalia, mutta seuraavalla kaudella kymmenen.

Maajoukkueura 
Benteke pelasi useissa Belgian nuorisomaajoukkueissa. Hän pelasi Belgian kaikki kolme ottelua alle 17-vuotiaiden MM-kilpailuissa 2007. Ensimmäisen ottelunsa Belgian jalkapallomaajoukkueessa hän pelasi Bulgariaa vastaan tammikuussa 2010. Ensimmäisen maaottelumaalinsa hän viimeisteli Alankomaita vastaan elokuussa 2012. Ensimmäisen arvokilpailujen karsintaottelunsa hän pelasi MM-karsinnassa Kroatiaa vastaan saman vuoden syyskuussa. Hän joutui akillesjännevamman vuoksi jäämään sivuun MM-kilpailuista 2014. EM-kilpailuissa 2016 hän pelasi kahdessa ottelussa yhteensä 11 minuuttia.

Lähteet 
 http://www.transfermarkt.co.uk/en/christian-benteke/profil/spieler_50201.html

Viitteet 

Belgialaiset jalkapalloilijat
Vuonna 1990 syntyneet
Elävät henkilöt
DeMarcus Cousins

DeMarcus Amir Cousins (s. 13. elokuuta 1990 Mobile, Alabama) on yhdysvaltalainen koripalloilija, olympiavoittaja ja maailmanmestari, pelipaikaltaan sentteri. Hän edustaa Los Angeles Clippersiä, jonne hän siirtyi huhtikuussa 2021.

Ennen ammattilaisuraansa Cousins pelasi yliopistokoripalloa Kentuckyn yliopiston joukkueessa.

NBA-ura 

Kings asetti Cousinsin väliaikaiseen pelikieltoon 22. joulukuuta 2012 Los Angeles Clippersiä vastaan pelatun ottelun jälkeen. Syyksi seura ilmoitti epäammattilaisen ja joukkueelle haitallisen käytöksen.

Tammikuussa 2016 Cousins teki NBA-uransa uuden piste-ennätyksen heitettyään 48 pistettä Indiana Pacersia vastaan. Hän paransi ennätystä jo seuraavassa ottelussa tehtyään toiselle jatkoajalle venyneessä ottelussa Charlotte Hornetsia vastaan 56 pistettä, Kingsin ennätyksen.

Kesällä 2018 Cousins siirtyi Golden State Warriorsiin yhden vuoden mittaisella sopimuksella.

Maajoukkue 

Cousins kuului Yhdysvaltain Espanjan MM-kilpailuissa 2014 kultaa voittaneeseen joukkueeseen.

Kesäkuussa 2016 Cousins valittiin Yhdysvaltain olympiajoukkueeseen Rio de Janeiroon, missä maa voitti kultaa.

Lähteet 
 DeMarcus Cousins NBA Stats Basketball-Reference.com

Viitteet

Aiheesta muualla 

Yhdysvaltalaiset koripalloilijat
Yhdysvaltalaiset olympiavoittajat
Vuonna 1990 syntyneet
Elävät henkilöt
Nokia 110

Nokia 110 on Nokian valmistama matkapuhelin. Laitteessa on VGA-tasoinen kamera. Puhelin julkaistiin toukokuussa 2012 ja markkinoille puhelin tuli saman vuoden kesäkuussa.

Ominaisuudet 
ennakoiva tekstinsyöttö
äänimuistiinpanot
väri: musta, magenta, limenvihreä, syaani

Nokia 110 (2019) 

Nokia 110 on suomalaisen HMD Globalin syyskuussa 2019 esittelemä matkapuhelin. Värivaihtoehtoina ovat musta, sininen ja pinkki.

Lähteet 

110
110
Vuoden 2012 matkapuhelimet
Vuoden 2019 matkapuhelimet
Vappulehti

Vappulehti on yleisnimitys Suomessa vapun aikaan ilmestyville huumoripitoisille lehdille. Vappulehti on muun muassa teekkarien eli tekniikan alan yliopisto-opiskelijoiden perinne.

Ensimmäinen teekkareiden vappulehti oli vuonna 1948 ilmestynyt Äpy. Pohjois-Karjalan Journalistiyhdistyksen edeltäjän Pohjois-Karjalan Sanomalehtimiesyhdistyksen Sanomalehtineekereiden Vappu-ankkaa julkaistiin ilmeisesti ensimmäisen kerran välirauhan aikaan vuonna 1941. Vuonna 1962 se sai nimen Sulkasato. Tiettävästi pisimpään yhtäjaksoisesti ilmestynyt vappulehti Suomessa on Itä-Suomen sanomalehtimiesyhdistyksen julkaisema Ampiainen, joka on ilmestynyt yhtäjaksoisesti yli 60 vappuna. Muita vappulehtiä ovat esimerkiksi Julkku, Hässi, Tamppi ja Ööpinen.

Toimittajien yhdistykset julkaisevat myös vappulehtiä.

Lähteet
Jonathan Drouin

Jonathan Drouin (s. 27. maaliskuuta 1995 Sainte-Agathe-de-Lotbinière, Quebec) on kanadanranskalainen jääkiekkoilija, joka pelaa NHL-joukkue Montreal Canadiensissa. Hän on pelipaikaltaan vasen laitahyökkääjä, mutta osaa pelata myös keskushyökkääjänä.

Drouin kuuluu ikäluokkansa lupaavimpiin pelaajiin. Tampa Bay varasi hänet kolmantena pelaajana NHL:n varaustilaisuudessa 2013. Drouin siirtyi vaihdon seurauksena Montreal Canadiensiin.

Ura

Seuraura
Drouin aloitti jääkiekkoilun paikallisessa aluesarjassa AHM. Mont-Tremblantin joukkueessa. Hän pelasi kauden  2010–2011 Midget AAA -sarjassa Lac St. Lionsissa, jossa teki runkosarjassa tehot 22+36=58 jakaen koko sarjan pistepörssin neljännen sijan Toliver Bergeronin kanssa. Drouin voitti myös pudostuspelien pistepörssin tehoilla 11+17=28.

Halifax Mooseheads varasi hänet toisena pelaajana QMJHL:n varaustilaisuudessa vuonna 2011. Hän oli jo siirtymässä Mooseheadsiin kaudeksi 2010–2011, mutta Drouin ja hänen perheensä päättivät pelata vielä yhden kauden Lac St. Lionsissa. Joulukuussa 2011 Drouin päätti kuitenkin siirtyä Halifax Mooseheadsiin, jossa hän jakoi kevään 2012 QMJHL:n pudotuspelien kuudennen sijan Alexandre Malletin kanssa  tehoilla 9+17=26.

Heinäkuussa 2013 Drouin teki kolmivuotisen tulokassopimuksen Tampa Bayn kanssa. Marraskuussa 2015 hän pyysi siirtoa toiseen seuraan ja kieltäytyi tammikuussa 2016 pelaamasta AHL:ssä, minkä johdosta Tamba Bay hyllytti hänet. Taustalla oli siirtohuhu, jonka vuoksi Drouin ei agenttinsa mukaan halunnut ottaa loukkaantumisriskiä.

Kesäkuussa 2017 Drouin siirtyi Montreal Canadiensiin vaihdossa Mihail Sergatšoviin. Drouin ja Canadiens tekivät kuusivuotisen ja yhteisarvoltaan 33 miljoonan dollarin sopimuksen.

Maajoukkueura
Drouin valittiin Kanadan alle 20-vuotiaiden MM-joukkueeseen vuonna 2013. Tätä ennen hän pelasi myös alle 17-vuotiaiden World Hockey Challengessa vuonna 2012, jolloin hän oli tehoilla 2+3=5 Kanada Quebecin toiseksi paras pistemies Yan Pavel Laplanten jälkeen.

Lähteet

Viitteet

Kanadalaiset jääkiekkoilijat
Montreal Canadiensin pelaajat
Tampa Bay Lightningin varaamat pelaajat
Vuonna 1995 syntyneet
Elävät henkilöt
Ahmet Davutoğlu

Ahmet Davutoğlu (s. 26. helmikuuta 1959 Konya, Turkki) on turkkilainen poliitikko, diplomaatti ja pääministeri. Davutoğlu valittiin Turkkia hallitsevan AK-puolueen johtoon 27. elokuuta 2014 Hän erosi puoluejohtajan ja pääministerin tehtävistään toukokuussa 2016 ja hänen tilalleen tuli Binali Yıldırım.

Davutoğlu väitteli filosofian tohtoriksi Boğaziçin yliopiston politiikan tutkimuksen ja kansainvälisten suhteiden laitokselta. Hän perusti politiikan tutkimuksen laitoksen Malesian kansainvälisessä islamilaisessa yliopistossa. Hän on lisäksi muun muassa työskennellyt Marmaran yliopistossa ja ollut Beykentin yliopiston professorina Istanbulissa (1995–2004) johtaen siellä kansainvälisten suhteiden laitosta. Davutoğlu on julkaissut lukuisia ulkopolitiikkaan liittyviä kirjoja ja artikkeleita.

Davutoğlu nimitettiin marraskuun 2002 parlamenttivaalien jälkeen Turkin pääministerin pääneuvonantajaksi sekä kiertäväksi suurlähettilääksi. 1. toukokuuta 2009 hänet nimitettiin Turkin ulkoministeriksi.

Foreign Policy -lehti valitsi Davutoğlun Top 100 Global Thinkers -listalle vuonna 2010. Vuonna 2012 Time valitsi hänet yhdeksi maailman sadasta vaikutusvaltaisimmasta henkilöstä.

Davutoğlu on naimisissa, ja hänellä on neljä lasta.

Lähteet 

Turkin pääministerit
Turkkilaiset diplomaatit
Suurlähettiläät
Vuonna 1959 syntyneet
Elävät henkilöt
WTA:n Premier-turnaukset

WTA:n Premier-turnaukset ovat tenniksen naisten WTA-kiertueeseen kuuluvia tennisturnauksia. Premier-kilpailuluokka perustettiin vuonna 2009. Luokka korvasi Tier I- ja Tier II -turnausluokat.

Vuonna 2012 Premier-turnaukset luokiteltiin seuraavasti:
Neljä "Premier Mandatory" -turnausta, Indian Wellsissä, Key Biscaynessa, Madridissa, ja Pekingissä, joissa palkintorahaa 4,5 miljoonaa Yhdysvaltain dollaria.
Viisi "Premier 5" -turnausta, Dubaissa/Dohassa, Romassa, Cincinnatissa, Torontossa/Montrealissa, ja Tokiossa, joissa palkintorahaa 2 miljoonaa Yhdysvaltain dollaria.
12 "Premier"-turnausta, joissa palkintorahaa 600 000 – 1 000 000 Yhdysvaltain dollaria.
Kauden päättävä WTA Tour Championships, jossa palkintorahaa 4,45 miljoonaa Yhdysvaltain dollaria.

Turnaukset

Katso myös 
 WTA:n International-turnaukset

Lähteet 
WTA Tournaments Schedule

Tennisturnaukset